**Χίος: 8/4/21**

**ΑΠ.:36**

#### Προς: 1. Διοικήτρια Γ.Ν. Χίου

#### 2.Μέλη ΔΣ Γ.Ν. Χίου

#### Κοινοποίηση: Διοικητή 2ης ΥΠΕ, ΠΟΕΔΗΝ

#### Ψήφισμα

#### Η πρόσφατη απόφαση της Διοίκησης του Νοσοκομείου σχετικά με την εκχώρηση της υπηρεσίας καθαριότητας σε ιδιώτη ανάδοχο μας βρίσκει κατηγορηματικά αντίθετους. Αποτελεί πρόκληση εν μέσω πανδημίας για τους υπηρετούντες τη Δημόσια Υγεία. Οι συνάδελφοι αυτοί έχουν αποκτήσει πείρα πολύτιμη για την απαιτητική εργασία του Νοσοκομείου μας, γι' αυτό τυχόν απόλυσή τους πέρα από τα πολλαπλά προβλήματα που θα δημιουργήσει στους ίδιους και τις οικογένειές τους, θα επιφέρει σοβαρή δυσλειτουργία στο νοσοκομείο τη σημερινή κρίσιμη περίοδο. Η αγοραία λογική κόστους-οφέλους, του διοικητικού συμβουλίου και της κυβέρνησης της ΝΔ που εκπροσωπούν, που μεταφράζεται στη δήθεν εξοικονόμηση χρημάτων αφορά ανθρώπινες   ζωές , γίνεται φυσικά σε βάρος των εργασιακών δικαιωμάτων και των δυνατοτήτων επιβίωσης αυτών των ανθρώπων, ενώ ανοίγει το δρόμο για την ιδιωτικοποίηση και άλλων υπηρεσιών του Νοσοκομείου, όπως ασφάλεια, σίτιση, πλυντήρια κλπ.

**Πάγια θέση μας είναι η μονιμοποίηση των εργαζομένων σε όλους τους τομείς του νοσοκομείου και φυσικά της καθαριότητας .**

**Απαιτούμε**:

* **Να σταματήσει κάθε διαδικασία παράδοσης της καθαριότητας σε εργολαβικά συμφέροντα.**
* **Να μην απολυθεί κανένας συνάδελφος.**
* **Επανασύσταση όλων των οργανικών θέσεων του Νοσοκομείου σε καθαριότητα, σίτιση, ασφάλεια κλπ., που έχουν καταργηθεί και ως ότου γίνει αυτό τα κενά που προκύπτουν να καλύπτονται από τις λίστες επικουρικού προσωπικού του Υπουργείου Υγείας.**
* **Να υπάρξει έκτακτη χρηματοδότηση για τις ανάγκες μισθοδοσίας του επικουρικού προσωπικού.**

**Για το ΔΣ**

**Ο Πρόεδρος Η Γραμματέας**

**Λαμπαδοχυτός Γιάννης Κουβαρά Ολυμπία**